கேள்வி: ஆரூர் தமிழ்நாடன் பற்றி தகவல் சொல்.
பதில்: சு. ரா. மோகன் எனும் இயற்பெயர் கொண்ட ஆரூர் தமிழ்நாடன், தமிழ்நாடு சேர்ந்த எழுத்தாளர், இதழாளர், மற்றும் தொகுப்பாசியர் ஆவார்.
கேள்வி: ஆரூர் தமிழ்நாடன் - வாழ்க்கை குறித்து விரிவாக சொல்லுங்கள்.
பதில்: திருவாரூர் தோற்றுவாயாகக் கொண்டவர். அ. வீரையா வாண்டையார் நினைவு ஸ்ரீ புட்பம் கல்லூரி தமிழ் இலக்கியம் பயின்றவர். தனது 19 ம் வயதில் மு. கருணாநிதிக்கு வெண்பா எழுதியவர். மூன்று உலகத் தமிழ் மாநாடுகளில் இவருடைய கவிதை தேர்வு பெற்று, பரிசும் பெற்றவர். சுரதா தலைமையில் நடந்த கவியரங்க மேடைகளில் தவறாமல் இடம்பெற்றவர். திருவாரூரில் ஏராளமான கவியரங்கம் மூலம் தமிழை வளர்த்தவர். இவர் இணையரின் பெயர் அமுதா. இவர்களின் மகன் நாடன் சூர்யாவும் ஒரு கவிஞர் ஆவார்.
கேள்வி: ஆரூர் தமிழ்நாடன் - சர்ச்சைகள் பற்றி தகவல் சொல்.
பதில்: தமிழ்த் திரைப்படமான எந்திரன் (திரைப்படம்) திரைப்படத்தின் கதை தன்னுடையது என்று உரிமை கோரி ஆரூர் தமிழ்நாடன் சென்னை உயர் நீதிமன்றம் வழக்குத் தொடர்ந்தார்.
கேள்வி: ஆரூர் தமிழ்நாடன் - படைப்புகள் பற்றி விளக்கவும்.
பதில்: இவர் மரபுக் கவிதை, புதுக்கவிதை என இரண்டையும் எழுதுபவர். * இவரது முதல் கவிதை நூலான கற்பனைச் சுவடுகள், மு. கருணாநிதியின் அணிந்துரையோடு, இவரது 21-வது வயதில், வெளியானது. இந்த நூலை கவியரசர் பொன்னிவளவன் வெளியிட்டு பாராட்டுரை நிகழ்த்தினார். * இவரது ’சூரியனைப் பாடுகிறேன்’ என்ற வெண்பாவால் ஆன கவிதை நூலை, சுரதா திருக்குவளையில் வெளியிட்டார். இது மு. கருணாநிதியைப் பற்றிய நூல் ஆகும். * நீ ஒருபகல், ஈரோடு தந்த இடி, சிறகுகளாகும் சிலுவைகள், உயிர் திருடும் உனக்கு, திக் திக் தீபிகா, கனவே கனவே எங்கே போனாய்? என்பது போன்ற பல்வேறு நூல்களையும் படைத்திருக்கிறார். * இவரது கவிதை, கோவை பாரதியார் பல்கலைக்கழகப் பாட நூலில் இடம் பெற்றிருக்கிறது.
கேள்வி: ஆரூர் தமிழ்நாடன் - தொகுப்புகள் பற்றி தகவல் சொல்.
பதில்: * மறைந்த பாடலாசிரியர் நா. முத்துக்குமார் பற்றிய கட்டுரைப் பதிவுகளை ‘ஆனந்த யாழ்’ என்ற தலைப்பில் தொகுத்திருக்கிறார்.[https://www.dinamani.com/specials/nool-aragam/2017/feb/20/%E0%AE%86%E0%AE%A9%E0%AE%A8%E0%AF%8D%E0%AE%A4-%E0%AE%AF%E0%AE%BE%E0%AE%B4%E0%AF%8D-2652400.html ஆனந்த யாழ், தினமணி, 20, பெப்ரவரி, 2017] * இனிய உதயம் நேர்காணல்களை, இலக்கிய ஜாம்பவான்களின் இன்னொரு உலகம் என்ற தலைப்பில் தொகுத்து நூலாக வெளியிட்டுள்ளார்.
கேள்வி: ஆரூர் தமிழ்நாடன் - விருது மற்றும் பட்டங்கள் பற்றி தகவல் சொல்.
பதில்: * தமிழ்நாடு கலை இலக்கியப் பெருமன்றத்தின் கவிதைத் தொகுப்புக்கான பரிசை, எட்டயபுரத்தில் நடந்த பாரதி நூறாண்டு விழாவில் பெற்றிருக்கிறார். * பாவேந்தர் நூற்றாண்டு விழாவில் தமிழக அரசின் பரிசுக் கவிஞராகத் தேர்ந்தெடுக்கப்பட்டு சிறப்பிக்கப்பட்டிருக்கிறார். * தொல். திருமாவளவன், இவருக்கு ’பெரியார் விருது’ வழங்கிச் சிறப்பித்திருக்கிறார். * சென்னை பரிவு அறக்கட்டளை, 2017-ல் தன் முதல் ’கவிக்கோ’ விருதை ஆரூர் தமிழ்நாடனுக்கு வழங்கி சிறப்பித்திருக்கிறது. * தஞ்சை உலகத் தமிழ் மாநாட்டுக் கவிதைப் போட்டியிலிலும் (1995) அந்நாள் முதல்வர் ஜெயலலிதாவிடம் பரிசு பெற்றிருக்கிறார்.
கேள்வி: ஆரூர் தமிழ்நாடன் - விருதுகள் பற்றி தகவல் சொல்.
பதில்: * ’கவிமாமணி’ * ’கவிப்புயல்’ * ’கவியருவி’ * ’பாவேந்தர் பட்டயம்’